ইংরেজি উইকিপিডিয়ার :en:WP:SCHOOLRFC আলোচনার ঐকমত্য অনুসারে অন্যান্য যেকোনো বিষয়ের মতো, উচ্চ বিদ্যালয় ও মাধ্যমিক বিদ্যালয় সম্পর্কিত নিবন্ধগুলিকে উল্লেখযোগ্যতা ও সংস্থা ও কোম্পানির জন্য উল্লেখযোগ্যতা নির্দেশিকার মতো মান পূরণ করতে হবে। এছাড়াও নিবন্ধের তথ্য যাচাইকরণযোগ্যতা মানদণ্ড পূরণ করতে হবে, এবং অবসূত্রিত উপাদান চ্যালেঞ্জ করা যাবে ও প্রয়োজনে নিবন্ধ থেকে অপসারণ করা যাবে। বাংলাদেশে অনেক সময় উচ্চ বিদ্যালয়ের উল্লেখযোগ্যতা প্রমাণ করতে প্রাথমিক উৎস ব্যবহার করা হয়। এটা করার পরিবর্তে প্রয়োজনে অফলাইন, সরকারি নথি ব্যবহার করে উল্লেখযোগ্যতা প্রমাণের চেষ্টা করা যেতে পারে।  উচ্চ বিদ্যালয়/মাধ্যমিক বিদ্যালয়ের সংজ্ঞা পৃথক পৃথক দেশে মাধ্যমিক শিক্ষা প্রদানকারী বিদ্যালয়গুলোর জন্য বিভিন্ন পরিভাষা ব্যবহৃত হয়। এসব বিদ্যালয়ে শিক্ষার্থীদের বয়সসীমাও যথেষ্ট পরিবর্তনশীল হতে পারে। ব্যবহৃত পরিভাষাগুলোর মধ্যে রয়েছে: উচ্চ বিদ্যালয়, মাধ্যমিক বিদ্যালয়, মধ্য বিদ্যালয়, সমন্বিত বিদ্যালয়, একাডেমি, জিমনেসিয়াম স্কুল, ইংরেজি ভার্সন ও ইংরেজি মিডিয়াম। কোনো কোনো দেশে একাধিক ধরনের বিদ্যালয় একত্রে বিদ্যমান।  ‘কলেজ’ শব্দটি প্রায়ই ১৮ বছরের পরবর্তী তৃতীয় পর্যায়ের শিক্ষা প্রতিষ্ঠান, যেমন বিশ্ববিদ্যালয়ের সমার্থক হিসেবে ব্যবহৃত হয় (যদিও বিশ্ববিদ্যালয়ের অঙ্গপ্রতিষ্ঠানকেও 'কলেজ' বলা হয়)। তবে, যুক্তরাজ্য, কানাডা, অস্ট্রেলিয়া এবং অন্যান্য ইংরেজিভাষী দেশগুলোতে 'কলেজ' শব্দটি প্রায়ই পরবর্তী শিক্ষা প্রতিষ্ঠান নির্দেশ করে। যেখানে মাধ্যমিক বিদ্যালয়ের ষষ্ঠ শ্রেণি-পরবর্তী শিক্ষার সমতুল্য যোগ্যতা প্রদান করা হয়। এসব দেশে অনেক মাধ্যমিক বিদ্যালয়ের নামেও 'কলেজ' শব্দটি অন্তর্ভুক্ত থাকে (যেমন: ব্রাইটন কলেজ এবং ফেটেস কলেজ। অথবা ফ্রান্সে একটি কলেজ হলো বিদ্যালয় যা প্রাথমিক বিদ্যালয়ের পরে মাধ্যমিক শিক্ষার প্রথম স্তরের শিক্ষা প্রদান করে।  উচ্চ বিদ্যালয়/মাধ্যমিক বিদ্যালয় হলো এমন একটি বিদ্যালয়, যা শিক্ষাগত যোগ্যতার প্রাথমিক স্বীকৃত সনদ প্রদান করে; এই সনদের নাম হতে পারে: স্কুল-ছাড়ার সনদ, হাইস্কুল ডিপ্লোমা, হাইস্কুল ত্যাগ সনদপত্র, জেনারেল সার্টিফিকেট অফ সেকেন্ডারি এডুকেশন, অথবা আইবি ডিপ্লোমা প্রোগ্রাম। একটি প্রতিষ্ঠানকে প্রকৃত উচ্চ বিদ্যালয়/মাধ্যমিক বিদ্যালয় হিসেবে গণ্য করতে হলে, তা ঐ দেশের সরকার-চালিত হতে হবে। অথবা একটি স্বীকৃত অনুমোদনকারী সংস্থা কর্তৃক অনুমোদিত একটি বেসরকারি বিদ্যালয় হতে হবে।  তথ্যসূত্র খোঁজা বিদ্যালয়ের তথ্যসূত্র খোজার সময় আমাদের অবশ্যই স্বাধীন সূত্রের আশ্রয় নিতে হবে যা WP:GNG ও WP:ORG পূরণ করতে সমর্থ হয়। তা সাধারণত যেকোনো সরকার-চালিত বিদ্যালয়ের জন্য, এবং উন্নত দেশগুলোর ছোট ব্যতিক্রম ছাড়া প্রায় সব বেসরকারি বিদ্যালয়ের জন্যও খুঁজে পাওয়া যায়। উচ্চ বিদ্যালয়/মাধ্যমিক বিদ্যালয়গুলো সাধারণত তাদের স্থানীয় সম্প্রদায়ে গুরুত্বপূর্ণ হিসেবে বিবেচিত হয়, ফলে তারা স্থানীয় সংবাদমাধ্যমে (বিশেষত ছোট শহরগুলোতে) আলোচিত হয়। অন্যান্য নিবন্ধের মতো, শুধুমাত্র তথ্যসূত্র প্রদান করা হয়নি বলে একটি নিবন্ধ মুছে ফেলা হয় না; বরং তখনই মুছে ফেলা যেতে পারে, যদি স্বাধীন ও নির্ভরযোগ্য উৎসের বিদ্যমান থাকার কোনো প্রমাণ না থাকে যা উল্লেখযোগ্যতা প্রতিষ্ঠা করে। বিদ্যালয়ের নিজস্ব ওয়েবসাইট, অন্যান্য ওয়েবসাইট বা সংস্থায় বিদ্যালয় কর্তৃক জমা দেওয়া তথ্য, এবং বিদ্যালয় জেলা বা পরিচালনাকারী কর্তৃপক্ষের প্রকাশনা—এসবকে স্বাধীন সূত্র গণ্য করা হয় না, যদিও সেগুলো নির্ভরযোগ্য উৎস হতে পারে।  উন্নত দেশগুলোর ক্ষেত্রে, ইন্টারনেটে অনেক স্বাধীন ও নির্ভরযোগ্য উৎস পাওয়া যায়, যা তুচ্ছতার বাইরে গিয়ে বিদ্যালয় সম্পর্কে বিশদ তথ্য প্রদান করে। তবে এসব দেশের বাইরে, বিশেষত এশিয়া ও আফ্রিকার দেশগুলোতে, ইন্টারনেট কাভারেজ দুর্বল। এই ক্ষেত্রে পদ্ধতিগত পক্ষপাত এড়াতে স্থানীয় সূত্র অনুসন্ধান করা উচিত। এর অর্থ হতে পারে স্থানীয় গণমাধ্যম অনুসন্ধান করা, যেমন: কাছাকাছি কোনো লাইব্রেরিতে গবেষণা করা। বিদ্যালয় কর্তৃপক্ষ কর্তৃক প্রদত্ত তথ্য পুনরাবৃত্তি করে এমন অনির্ভরযোগ্য ও অস্বাধীন উৎস পরিহার করতে হবে।  যেসব দেশে ইংরেজি প্রথম ভাষা নয়, সেখানে ইংরেজি ভাষায় উৎসের ঘাটতি থাকতে পারে, যদিও স্থানীয় ভাষায় একাধিক নির্ভরযোগ্য উৎস বিদ্যমান থাকতে পারে। বিশেষত এশিয়া মহাদেশের বাংলাদেশ ও ভারতের বাংলা ভাষায় স্কুল ও কলেজ ভিত্তিক তেমন ডাটাবেজ তৈরি হয়নি। এসব ক্ষেত্রে আমাদের অফলাইন ম্যাগাজিন, সরকারি নথিপত্র এবং প্রতিষ্ঠান কর্তৃপক্ষের তথ্য খোজা যেতে পারে।   যদি এটি উল্লেখযোগ্য না হয়  অনেক হাজারো উচ্চ বিদ্যালয় রয়েছে, যাদের সম্পর্কে স্বাধীন ও নির্ভরযোগ্য উৎসে গুরুত্বপূর্ণ আলোচনার প্রকাশ ঘটেনি। এসব বিদ্যালয় প্রায়ই ছোট, নতুন, বা প্রকৃত বিদ্যালয় হিসেবে বিবেচিত হয় না (যেমন: হোমস্কুল, কিংবা যেসব প্রতিষ্ঠান খেলাধুলা, শিল্পকলার শিক্ষা বা টিউশনের ক্লাস অফার করে)। তবে উল্লেখযোগ্য না হলেও উইকিপিডিয়ায় ঐ বিদ্যালয় সম্পর্কিত কোনো তথ্য অন্তর্ভুক্ত করা যাবে না—তা নয়। এমন বিদ্যালয় সম্পর্কিত অপসারণ আলোচনা প্রায়ই একত্রীকরণ করার সুপারিশের মাধ্যমে শেষ হতে পারে।  অনুগ্রহ করে উইকিপিডিয়া:নিবন্ধ অপসারণের প্রস্তাবনা প্রক্রিয়া ব্যবহার করবেন না যদি একত্রীকরণই সর্বোত্তম সমাধান হয়!  যেকোনো সম্পাদক সাহসিকতার সঙ্গে নিবন্ধ একত্রিত করতে পারেন, অথবা আপনি আলাপ পাতায় অথবা আলোচনাসভায় একত্রীকরণ নিয়ে আলোচনা করতে পারেন।  আপনি যেসব বিদ্যালয়ের নিবন্ধ অপসারণযোগ্য মনে করেন, সেগুলো নিম্নলিখিত পাতাগুলোর মধ্যে একত্রীকরণ করা যেতে পারে:   পাবনা জেলার শিক্ষাপ্রতিষ্ঠানের তালিকার মতো তালিকা পাতায়,  বিদ্যালয়টির প্রশাসনিক কর্তৃপক্ষের নিবন্ধে, যেমন: ঢাকা মাধ্যমিক ও উচ্চ মাধ্যমিক শিক্ষা বোর্ড,  বিদ্যালয় অঞ্চলের নিবন্ধে "শিক্ষা" অনুচ্ছেদ অংশে, যেমন: ঢাকা#শিক্ষা ও শিক্ষা প্রতিষ্ঠান, অথবা  সংশ্লিষ্ট অন্যান্য সংগঠনের নিবন্ধে, যদি সেটা কোন সংগঠন পরিচালিত শিক্ষাপ্রতিষ্ঠান হয়।  এধরনের একত্রীকরণ প্রক্রিয়া সাধারণত ছোট শিশুদের জন্য পরিচালিত বিদ্যালয়গুলোর ক্ষেত্রেও প্রযোজ্য হয়।   আরও দেখুন    উইকিপিডিয়া:বিদ্যালয়  উইকিপিডিয়া:সমস্ত উচ্চ বিদ্যালয় উল্লেখযোগ্য হতে পারে  উইকিপিডিয়া:স্থানীয় আগ্রহের স্থান